FÆLLESRÅDETS OPGAVER

Fællesrådet er Skoleforeningens generalforsamling. Det består af delegerede, der er valgt i de enkelte valgkredse. Ethvert medlem af valgkredsen er berettiget til at deltage i valget af delegerede til Fællesrådet. Skoleforeningens lønnede medarbejdere er ikke valgbare. Valg til fællesrådet sker på et møde i valgkredsen, der afholdes i månederne maj eller junil.

Fællesrådet opgave er at træffe beslutninger om foreningens vedtægter og målsætninger. Efter forslag udarbejdet af styrelsen og direktionen er det op til fællesrådet at nedlægge daginstitutioner, skoler og andre institutioner.

Fællesrådet beslutter principper for optagelse af børn i foreningens daginstitutioner og skoler og vedtager regler, som tilgodeser forældrenes og elevernes medindflydelse i Skoleforeningens institutioner.

Fællesrådet godkender Skoleforeningens driftsbudget og regnskab og forældrebidrag til institutionerne.

Fællesrådet træffer endvidere beslutning om overordnede principper for daginstitutionernes arbejde, undervisning og opdragelse i skolerne, skolernes timefordelingsplaner, lejrskolevirksomhed, klasserejser, erhvervspraktikperioder, skoleudveksling og ordensregler for skolerne.

I fællesrådet vedtages formålsformuleringer for skolens forskellige fag, specialeundervisninger og anden specialpædagogisk bistand og skolens bedømmelse af elevernes arbejde, fastlæggelse af det ugentlige antal undervisningsdage. Fællesrådet drøfter også foreningens anlægsopgaver.